recursal/SuperWikiNEXT-32B huggingface dataset:
**შოთა პირველი** (დ. 28 თებერვალი, 1914, ქუთაისი — გ. 1986) — ქართველი მსახიობი, საქართველოს სსრ დამსახურებული არტისტი (1955), საქართველოს სსრ სახალხო არტისტი (1965).

ბიოგრაფია
---------

დაიბადა 1914 წლის 28 თებერვალს, სოფლის მასწავლებლის ოჯახში. 1928 წელს დაამთავრა ქუთაისის მე-3 შვიდწლიანი შრომის სკოლა, 1932 წელს-პედაგოგიური ტექნიკუმი. 1935 წელს შევიდა თბილისის სასცენო ხელოვნების უმაღლეს კურსებზე. 1937 წელს დაამთავრა მარჯანიშვილის თეატრის სტუდია და მაშინვე ჩაირიცხა ამავე თეატრის დასში მსახიობად.

1940 წელს გადავიდა ქუთაისის ლ. მესხიშვილის სახელობის თეატრის დასში მსახიობად, სადაც მოღვაწეობდა სიცოცხლის ბოლომდე. მსახიობმა ღირსეულად განვლო ნახევარსაუკუნოვანი შემოქმედებითი ცხოვრება და დამსახურებულად სარგებლობდა ჭეშმარიტი სახალხო არტისტის სახელითა და პოპულარობით. მის მიერ შესრულებული როლებიდან აღსანიშნავია: ზასტრელიხინი, მამა (ვ. შკვარკინის „უბრალო გოგონა", „სხვისი შვილები"), ანტონიო (ბომარშეს „ფიგაროს ქორწინება"), სოლომონი (შ. დადიანის „ჩატეხილი ხიდი"), ხევისბერი (ა. ყაზბეგის „ხევისბერი გოჩა"), ოთარ ბეგი, ანანია გლახა (ა. სუმბათაშვილის „ღალატი"), შაჰ აბასი (დ. ერისთავის „სამშობლო"), მიკირტუმ გასპარიჩი (გ. ერისთავის „გაყრა"), ჟურდენი, სგანარელი (მოლიერის „გააზნაურებული მდაბიო", „ძალად ექიმი"), შადიმანი, ახმედი (ი. ვაკელის „გიორგი სააკაძე", „შური"), ბაადური (ა. წერეთლის „პატარა კახი"), არტემ ივანიჩი (ა. ცაგარელის „რაც გინახავს, ვეღარ ნახავ"), მარცვალაძე (ს. კლდიაშვილის „უკანასკნელი რაინდები"), ოკაიმოვი (ა. აფინოგენოვის „მაშენკა"), მინაი დუდნიკოვი (ვ. დარასელის „კიკვიძე"), დავითი (ლ. ქიაჩელის „ტარიელ გოლუა"), ფარსმან სპარსი, ლუკაია ლაბახუა („დიდოსტატის მარჯვენა", „მთვარის მოტაცება") და სხვა. 

დიდი სამამულო ომის პერიოდში ხელმძღვანელობდა სამეფო მხატვრულ ბრიგადას, რომელიც აქტიურად მუშაობდა საბჭოთა არმიის ნაწილებთან და ჰოსპიტალებშიც, რისთვისაც დაჯილდოებულია სიგელებით სამხედრო ნაწილების ხელმძღვანელობისაგან. 1945 წლიდან იყო სკკპ წევრი. იყო ქუთაისის ქალაქის ყველა მოწვევის საბჭოს დეპუტატი. აქტიურად იყო ჩართული ქუთაისის თეატრის მხატვრულ და ორგანიზაციულ ცხოვრებაში. სხვადასხვა წლებში იყო სამხატვრო საბჭოს თავმჯდომარე და 60-იან წლებში თეატრის დირექტორი.

გარდაიცვალა 1986 წელს. დაკრძალულია თბილისში, საბურთალოს საზოგადო მოღვაწეთა პანთეონში.

ჯილდოები და აღიარება
--------------------

* 1955 — საქართველოს სსრ-ის დამსახურებული არტისტი
* 1965 — საქართველოს სსრ-ის სახალხო არტისტი

რესურსები ინტერნეტში
--------------------

* 

* შოთა პირველი — საქართველოს ბიოგრაფიული ლექსიკონი
* შოთა პირველი
**იოსებ ანტონის ძე ასლანიშვილი** (დ. 27 იანვარი, 1891, ქუთაისი ― გ. 11 ნოემბერი, 1955, თბილისი) ― ქართველი ექიმი-ენდოკრინოლოგი, მთამსვლელი და საზოგადო მოღვაწე. საქართველოს დამსახურებული ექიმი (1946), მედიცინის მეცნიერებათა კანდიდატი (1936), დოცენტი (1941). საბჭოთა კავშირის სპორტის დამსახურებული ოსტატი (1946). ენდემური ჩიყვის წინააღმდეგ ბრძოლის ერთ-ერთი ორგანიზატორი საქართველოში.

ბიოგრაფია
---------

1914 წელს დაამთავრა ოდესის უნივერსიტეტის სამედიცინო ფაკულტეტი. მუშაობდა სამრეწველო ტრავმატიზმის, ქირურგიის, ტუბერკულოზის, ფიზკულტურისა და მთამსვლელობის საექიმო კონტროლის დარგში. სწავლობდა მთაში (ზემო სვანეთი, მთა რაჭა, აჭარა) ენდემური ჩიყვის გავრცელებას და მის ბუნებას. დააარსა ენდოკრინოლოგიური ლაბორატორია თბილისში (1932) და წლების მანძილზე ხელმძღვანელობდა მას. 1923 წელს მონაწილეობდა ალ.დიდებულიძის ხელმძღვანელობით მოწყობილ პირველ ქართულ გეოფიზიკურ ექსპედიციაში მყინვარწვერზე, რომელმაც გიორგი ნიკოლაძის ექსპედიციასთან ერთად, საფუძველი ჩაუყარა ქართული ალპინიზმის განვითარებას. ასლანიშვილი საქართველოს ა. ჯაფარიძის სახელობის ალპური კლუბის ერთ-ერთი დამაარსებელია (1936), საქართველოს გეოგრაფიული საზოგადოების გამგეობის წევრი, იყო ჟურნალების „შევარდენი" (1920, 1922), „თეატრი და მუსიკა" (1919), „ხელოვნება" (1919–1921), „თანამედროვე მედიცინა" (1924–1933) და სხვების რედაქტორი. გამოქვეყნებული აქვს ნაშრომები ენდოკრინოლოგიის, მთამსვლელობის, ხელოვნებისა და სპორტის საკითხებზე. ტრაგიკულად გარდაიცვალა 1955 წელს, დაკრძალულია ვაკის სასაფლაოზე.

ლიტერატურა
----------

* *ვადაჭკორია გ. ჯავრიშვილი კ.*, ქართული საბჭოთა ენციკლოპედია, ტ. 1, თბ. 1975. — გვ. 636-637.
* *ჯაფარიძე, ივანე.*, სპორტის დამსახურებული ოსტატები, თბ. 2010.

რესურსები ინტერნეტში
--------------------

* იოსებ ასლანიშვილი — საქართველოს ბიოგრაფიული ლექსიკონი
* იოსებ ასლანიშვილი — საქართველოს ექიმები
* იოსებ ასლანიშვილი — ქართული სპორტი
**მიხეილ გარაგაში** (სომხ. Միքայել Գարագաշ; დ. 1890, ტფილისი — გ. 1940, თბილისი) — სომეხი მსახიობი, სომხეთის სსრ-ის და საქართველოს სსრ-ის დამსახურებული არტისტი (1939).

ბიოგრაფია
---------

დაიბადა ტფილისში. 1922 წლიდან მუშაობდა ერევნის პირველ სახელმწიფო თეატრში (ამჟამად გ. სუნდუკიანის სახელობის ეროვნული აკადემიური თეატრი) მსახიობად. ძირითადად მეორეხარისხოვან როლებს ასრულებდა.

გარკვეული პერიოდის შემდეგ იგი გადავიდა თბილისში, სადაც მუშაობდა თბილისის სომხურ თეატრში მსახიობად. გადაღებულია ფილმებში: „ნამუსი", „პეპო", „ზანგეზური" და სხვა. 1933 წელს მიენიჭა სომხეთის სსრ-ის, ხოლო 1939 წელს კი საქართველოს სსრ-ის დამსახურებული არტისტის წოდება.

ფილმოგრაფია
-----------

* 1925 : „ნამუსი" — მედუქნე
* 1926 : „ზარე" — თემურ-ბეკი
* 1926 : „ნათელა" — დურსუნ-ბეი
* 1927 : „ავი სული" — ვაჭარი
* 1929 : „სახლი ვულკანზე" — მმართველი
* 1930 : „ქურდი" — უფროსი ოსტატი
* 1935 : „პეპო" — ზიმზიმოვის მსახური
* 1938 : „ზანგეზური" — სამსონი

რესურსები ინტერნეტში
--------------------

* მიხეილ გარაგაში — ეროვნული ფილმოგრაფია
* 

* მიხეილ გარაგაში — კინოფილმების ინტერნეტ მონაცემთა ბაზა (ინგლისური)
* Гарагаш Михаил დაარქივებული 2023-07-25 საიტზე Wayback Machine.
* Гарагаш Михаил
* Михаил Гарагаш

სქოლიო
------

1. ↑  Микаэл Карагаш - звезда армянского немого кино
**ღვთის ძე** — ტერმინი ქრისტიანობაში, რომელიც უკავშირდება იესოს, როგორც მამა ღმერთის ღვთაებრივი ძის სტატუსს. სამების ქრისტიანობაში, ასევე უკავშირდება მის სტატუსს, როგორც ძე ღმერთს, წმინდა სამების მეორე პიროვნებას(ღვთაებას) ან სამების ჰიპოსტასს.

ტერმინი მომდინარეობს რამდენინე გამოყენების შედეგად ახალ აღთქმისა და ადრეულ ქრისტიანულ თეოლოგიიდან. ტერმინებს "ღვთის ძე"-ს და "უფლის ძე"-ს ვხვდებით ძველი აღთქმის რამდენიმე ნაწილში.

ძველი აღთქმის გამოყენება
------------------------

### დაბადება

 მთავარი სტატია: ნეფილიმი.
დაბადების წარღვნის თხრობის შესავალში, დაბადება 6:2 ეხება "ღმერთის შვილებს" რომლებიც ქორწინდებიან კაცის ასულებზე და გამოიყენება პოლითეიზმურ კონტექსტში ანგელოზების მიმართ.

### გამოსვლა

გამოსვლა 4:22-ში, ისრაელებს, როგორც ხალხს, ღმერთი უწოდებს "ჩემს პირმშო შვილს", მხოლობითი ფორმის გამოყენებით.

### მეორე რჯული

მეორე რჯულის ზოგიერთ ვერსიაში, მკვდარი ზღვის გრაგნილები ეხება ღმერთის ძეებს და არა ისრაელის ძეებს, რაც ალბათ უკავშირდება ანგელოზებს.

### ფსალმუნნი

 მთავარი სტატია: ფსალმუნნი.
ფსალმუნნი 89:26-28-ში, დავითი ღმერთს თავის მამას უწოდებს. ღმერთი საპასუხოდ ეუბნება დავითს, რომ იგი გახდის დავითს თავის პირმშოსა და უმაღლეს მეფეს დედამიწაზე.

ფსამუნნი 82:1-8-ში, ბიბლიურ მსაჯულებს უწოდებენ ღმერთებს და ღვთის შვილებს.

### მეფეთა

2 მეფეთა 7:13-16-ში, ღმერთი ჰპირდება დავითს თავის შთამომავლობასთან დაკავშირებით რომ "მე მამა ვიქნები მისთვის, ის კი შვილი იქნება ჩემთვის.", ეს პირობა ეხება მარადიულ მეფობას.

### ესაია

ესაია 9:6-ში, მომავალ მეფეს ესალმებიან, ისე როგორც ფსალმუნების ნაწყვეტებშია. მსგავსად ფსალმუნნები 54:7-8-ისა იგი გადატანითი მნიშვნელობით შედარებულია უზენაეს მეფე ღმერთთან.

### იერემია

იერემია 31:9-ში, ღმერთი თავის თავს ისრაელის მამად მოიხსენიებს, ეფრემს კი მის პირველ შვილად. ეფრემი იერემიაში ერთობლივად ეხება ჩრდილოეთ სამეფოს.

### აპოკრიფი

#### სიბრძნე

წიგნი სიბრძნისა მართალ ადამიანს უწოდებს ღვთის ძეს.

#### ეკლესიასტე

ეკლესიასტე 4:10-ში, ებრაულ ტექსტში, ღმერთი ისეთ ადამიანებს უწოდებს თავის ძეს, რომელიც სამართლიანად იქცევა. ბერძნულ ტექსტში კი ოდნავ განსხვავებულად წერია; აქ, მათ ეწოდება "ძე უზენაესისა".

თეოლოგიური განვითარება
----------------------

იხილეთ აგრეთვე: სამება
საუკუნეების განმავლობაში, თეოლოგიური განვითარება ღმერთის ძის კონცეფციისა, ურთიერთქმედებდა ქრისტოლოგიურ ელემენტებთან, როგორიცაა წინასწარი არსებობა ქრისტესი, კაცის ძისა, ჰიპოსტატური გაერთიანებისა და ა.შ.
მიკროსკოპით უჯრედების შესწავლა
**ჰისტოლოგია** (ბერძ. Ιστολογία <  ἱστός „ქსოვილი" +  λόγος „მეცნიერება") — მეცნიერება მცენარეებისა და ცხოველების უჯრედებისა და ქსოვილების მიკროსკოპული აგებულების შესახებ. ხორციელდება ქსოვილის თხელი ფენის დათვალიერებით ოპტიკური ან ელექტრონული მიკროსკოპით. ჰისტოლოგია ბიოლოგიისა და მედიცინის არსებითი ნაწილია. ჰისტოპათოლოგია, პათოლოგიური ანატომიის მნიშვნელოვანი დარგია, რომლის როლი განსაკუთრებით დიდია სიმსივნის დიაგნოზტიკისას. 

არჩევენ ზოგად ჰისტოლოგიას, რომელიც იკვლევს ქსოვილების განვითარების, აგებულებისა და ფუნქციონირების ზოგად პრინციპებს და კერძო ჰისტოლოგიას, რომელიც შეისწავლის მრავალუჯრედიანი ცხოველების ორგანოების შემადგენელი ქსოვილების თვისებებს.

ლიტერატურა
----------

* *გ. პაპიძე*, ქართული საბჭოთა ენციკლოპედია, ტ. 11, თბ. 1987. — გვ. 672-673.

რესურსები ინტერნეტში
--------------------

ვიკისაწყობში არის გვერდი თემაზე:
***ჰისტოლოგია***

* ჰისტოლოგიის პროტოკოლები დაარქივებული 2010-12-21 საიტზე Wayback Machine.
* ჰისტოვები დაარქივებული 2010-12-26 საიტზე Wayback Machine.
* ჰისტოლოგიის ლექსიკონი
* ლურჯი ჰისტოლოგია დაარქივებული 2010-12-01 საიტზე Wayback Machine.


|  |  |
| --- | --- |
| პეპელა | *ეს სტატია ბიოლოგიის შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |



|  |  |  |  |
| --- | --- | --- | --- |
| 

| ხ • გ • რ
ბიოლოგიის ძირითადი დარგები |
| --- |
|  |
| 
* ანატომია
* ბოტანიკა
* გენეტიკა
* ევოლუციური მოძღვრება
* ეკოლოგია
* ემბრიოლოგია
* ვირუსოლოგია
* ზოოლოგია
* მიკრობიოლოგია
* პალეონტოლოგია
* ფიზიოლოგია
* ციტოლოგია
* ჰისტოლოგია

 |

 |
**ალექსანდრე (გიზო) კაკაურიძე** (დ. 9 მაისი, 1948, სოფ. ბესიაური, ხონის რაიონი) — ქართველი მსახიობი, საქართველოს თეატრის მოღვაწეთა კავშირის წევრი (1972-დან), საქართველოს დამსახურებული არტისტი (1988), ღირსების ორდენის კავალერი (2000).

ბიოგრაფია
---------

დაიბადა 1948 წლის 9 მაისს. 1971 წელს დაამთავრა თბილისის სახელმწიფო თეატრალური ინსტიტუტის სამსახიობო ფაკულტეტი და ამავე წლიდან არის ქუთაისის ლადო მესხიშვილის სახელობის დრამატული თეატრის მსახიობი. სახასიათო და ლირიკული როლების პარალელურად, კომედიურ როლებსაც თამაშობდა. აკეთებდა სხვადასხვა ცნობილი პიროვნებების პაროდიებს. 1996 წელს დააარსა ქუთაისის სატირისა და იუმორის თეატრი.

ფილმოგრაფია
-----------

* 1984 — „აქედანა და შენამდე" — გუგუშა
* 1977 — „სამანიშვილის დედინაცვალი"

ჯილდოები და აღიარება
--------------------

* 1988 — საქართველოს სსრ დამსახურებული არტისტი
* 2000 — ღირსების ორდენი

რესურსები ინტერნეტში
--------------------

* 

* გიზო კაკაურიძე — საქართველოს ბიოგრაფიული ლექსიკონი
* ეროვნული ფილმოგრაფია — გიზო კაკაურიძე
* 

* გიზო კაკაურიძე — კინოფილმების ინტერნეტ მონაცემთა ბაზა (ინგლისური)
* მესხიშვილის თეატრის დასი დაარქივებული 2023-05-15 საიტზე Wayback Machine.
* განიტვირთეთ გიზო კაკაურიძის იუმორით
**ითითალა** (აზერ. İtitala) — სოფელი აზერბაიჯანში, ბელაქანის რაიონში. მოსახლეობის რაოდენობა — 2 115 კაცი.

ისტორია
-------

ითითალა დააარსეს სოფელ ალიაბადის მცხოვრებლებმა 1860-1863 წლებში. ახლად შერჩეულ მიწაზე დასახლება დაიწყეს ინგილოებმა და „ითითალა" დაარქვეს. უვარგისი მიწების გამო ზოგიერთი მოსახლე უკანვე დაბრუნდა ალიაბადში.

დემოგრაფია
----------

სტა­ტისტიკური ცნობის მიხედვით, 1872 წელს ითითალაში მხო­ლოდ 36 კომლი იყო, 1886 წლის აღწერით — 68 (362 სული). 1980 წელს მითითებულია 1370 სული, ხოლო ბოლო დროის მონაცემებით ითვლიან 700 კომლს. ცხოვრობენ მაჰმადიანი ინგილოები, სუნიტები.

სოფელში მცხოვრები საგვარეულოებიდან აღსანიშნავია: ზუბეილანები (ზუბეი­შვილი), თარავალანები (თარვალი­შვილი), კაწანები (კაწა­შვილი), მატონები (მატო­­ შვილი), ჯინდრიანები (ჯინდრი­­ შვილი), შაპანები (შაპა­შვილი) და სხვ.

ალიაბადელების მიერ სხვა­დასხვა ადგილას დაარსებულ დასახლებებს შორის ითითალა ბელაქნის რაიონში ერთადერთია, რომელმაც დღემდე შეინარჩუნა ქართული ენა და ქართული სკოლა.

ღირსშესანიშნაობები
------------------

ისტორიული ძეგლებიდან ყურადსაღებია თამარის ციხე — „ფერი ყალა", რომელიც მდებარეობს ბელაქნის რაიონში, ლაგოდეხ–შაქის მთავარი გზიდან დაახლოებით 4–5 კმ-ის დაშორებით მდინარე ბელაქნის­წყლის ხეობაში. ბელაქნის ჩრდილოეთით, მაღალი მთის კალ­თაზე უძველესი ნაგებობის ნანგრევებია, რომელსაც „წერეთელ თახთს" (წერეთლის ტახტი) ეძახიან.

ლიტერატურა
----------

* *ასრათოვი (ომარაშვილი) ა.*, ენციკლოპედია „საქართველო", ტ. 4, თბ. 2018. — გვ. 224.
* *ადამია ი.*, „ქართული ხალხური ხუროთმოძღვრება (საინგილო)", თბ. 1979;
* *ბურჯაევი თ.*, „ინგილოდ წოდებულ ქართელთა ტრაგედია", თბ. 2001;
* *ჯანაშვილი მ.*, „საინგილო", თბ. 1910

რესურსები ინტერნეტში
--------------------

* ითითალა GEOnet სახელების სერვერზე

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| ხ • გ • რ
ბელაქანის რაიონის დასახლებული პუნქტები |
| --- |
|  |
| ქალაქი | 
ბელაქანი
 | 
 |
|  |
| სოფლები | 
* აბჟითი
* აირითალა
* აღქილსა
* აჯილიქბინა
* ბაირამბინა
* ბედაღარი
* ბერეთბინა
* ბეჩექარბინა
* ბიოიუქთალა
* გარაქლი
* გიოიამთალა
* გიოირიუჯლიუქი
* გიულიუზანბინა
* დარვაზბინა
* ზოგალიქი
* თალალარი
* თიულიუ
* თოფ-ყარა-აგაჩი
* იენი-შარიფი
* ითითალა
* იოქიუზოვთალა
* ისახლიგირმა
* კატეხი
* მაზიმიუსთიუ
* მაზიმჩაი
* მაზინგარიშანი
* მალიქზადე
* მაჰამალარი
* მეშაობა
* მეშაშამბული
* მოლაჩიბინა
* მურღუზთალა
* როჩაჰმედი
* სარიბულაგი
* სოლბანი
* ულგანი
* ფირგახი
* ფიუშთათალა
* ფოშთბინა
* ქადაშბინა
* ქალაფალარი
* ქილსაბუგოვი
* ქორთალა
* ყაბაქჩიოლი
* ყაზბიოლიუქი
* ყაზმა
* ყაისა
* ყამიშთალა
* ყარავალი
* ყარაჯაბინა
* ყარაჰაჯილი
* ყასბინა
* ყულარი
* შამბულბინა
* შამბული
* შარიფი
* ჩორჩობინა
* ხალათალა
* ჯედეროვთალა
* ჯილიქი
* ჯინჯართალა
* ჰანიფა
* ჰეთოვლარი

 |

 |
**მასების ამბოხი** (ესპ. La rebelión de las masas) 一 სოციალურ-ფილოსოფიური ნაშრომი, რომელიც მეოცე საუკუნეში მოღვაწე ესპანელ ფილოსოფოსს, ხოსე ორტეგა ი გასეტის ეკუთვნის. ტექსტი აღწერს მთელ ევროპაში გაბატონებულ კულტურულ კრიზისს, რომელიც სოციუმში არსებულ მასათა როლების ცვლილების ფონზე ვლინდება. ნაწარმოები, თავდაპირველად, სერიებად გამოიცემოდა 1929 წელს, გაზეთ *El Sol*-ში, ხოლო წიგნად ის მომდევნო წელს გამოქვეყნდა. ავტორი ევროპის უახლესი ისტორიის განხილვის საფუძველზე აგებს ადამიანი-მასის კონცეფციას, „ბრბოსი", რომელმაც ადამიანის აქტივობის ყველა სფეროში შეაღწია, ეხება მიზეზებს, რომლებმაც ასეთ ადამიან-მასათა უმრავლესობის მიერ უმცირესობის გაძევება გამოიწვია. წიგნის მეორე ნაწილი ერების წარმოშობის მიზეზებსა და მათი განვითარების გზებს იკვლევს.

რეზიუმე
-------

ამ ერთგვარ ფილოსოფიურ ტრაქტატში ორტეგა მიმოიხილავს „მასის ადამიანს" და აანალიზებს მის არსსა და იდეას, რითაც აღწერს საზოგადოებაში მასების ძალაუფლების აღმავლობასა და ქმედებას სოციუმში. ორტეგა საკმაოდ კრიტიკულია როგორც მასების, ისე „მასათა პიროვნებების" მიმართ, უპირისპირდება მსგავს „კეთილშობილურ და საერთო ცხოვრების" სტილს და ამხელს მათ ბარბაროსობასა და პრიმიტივიზმში, რასაც მასების წარმომადგენლებში ხედავდა. 

ორტეგას მთავარ მიზანს, ამ ნაწარმოების შეთხზვით, წარმოადგენდა ის, რომ „გამოესახა ევროპელთა გარკვეული ტიპი, ძირითადად ქცევითი თვალსაზრისით, იმ პირველყოფილ ცივილიზაციასთან მიმართებით, რომელშიც თავად ჩაისახა".

რესურსები ინტერნეტში
--------------------

* Pedro Blas Gonzalez. *Ortega's 'The Revolt of the Masses' and the Triumph of the New Man*, Algora Publishing, 2007.
* Ortega y Gasset's Revolt of the Masses (excerpt)
* How The Revolt of the Masses Anticipated the Digital Age (Ted Gioia)
* Revolt of the Masses (PDF)
* LA REBELIÓN DE LAS MASAS

სქოლიო
------

1. ↑
**ჯანო იზორია** (დ. 17 მაისი, 1980, გალის რაიონი, ოტობაია, აფხაზეთი, საქართველო) — ქართველი კინოსა და თეატრის მსახიობი.

ბიოგრაფია
---------

ჯანო იზორია დაიბადა 1980 წლის 17 მაისს. აფხაზეთში, გალის რაიონის, სოფელ ოტობაიაში. 2003 წელს დაამთავრა თბილისის შოთა რუსთაველის სახელობის თეატრისა და კინოს უნივერსიტეტი — კინოსამსახიობო ფაკულტეტი.

2005 წლიდან მუშაობდა ფოთის ვალერიან გუნიას სახელობის სახელმწიფო პროფესიულ თეატრში. მსახიობი გარდა ფოთის თეატრისა თანამშრომლობს სხვადასხვა თეატრებთან. 

მისი მნიშვნელოვანი როლები — ილიაუნის თეატრი: ჯუზეპე „ოპერა მაფიოზო", რეჟისორი გაგა გოშაძე; ფოთის ვალერიან გუნიას სახელობის სახელმწიფო დრამატული თეატრი: ექიმი პოლიაკოვი „მორფი", რეჟისორი ირაკლი გოგია, ბაბუა - „ზვავი", რეჟისორი გაგა გოშაძე, გენრიხი „451 გრადუსი ფარენგეიტი", რეჟისორი ზურაბ ბეგლარიშვილი, „ყვითელი დღეები" რეჟისორი დავით მღებრიშვილი, „ვირთხებზე ნადირობა" რეჟისორი რალფ ზიბელტი; კოტე მარჯანიშვილის სახელობის სახელმწიფო დრამატული თეატრი: სალიერი „Agnus Dei", რეჟისორი დავით ჩხარტიშვილი, ადვოკატი „კრამერი კრამერის წინააღდმეგ" რეჟისორი დავით ჩხარტიშვილი, რაბინი „ურიელ აკოსტა" რეჟისორი კოტე მარჯანიშვილი. ჯანო იზორიას აგრეთვე ნათამაშები აქვს შოთა რუსთაველის სახელობის სახელმწიფო დრამატული თეატრის სცენაზეც, აფხაზი ბიჭის როლი სპექტაკლ „თავისუფლების შუაღამეში", რომლის რეჟისორი არის გოგა მაისურაძე.

ჯანო იზორიას აქვს ნათამაშები ქართულ ცნობილ ფილმებში, მათ შორის: „არის ასეთი ქვეყანა" (2003 წელი); „მაცხოვრის საფლავზე დანთებული სანთელი" (2008 წელი); გაღმა ნაპირი მისი ერთ-ერთი გამორჩეული როლი სადაც ის ასრულებს ინაგულის როლს; მსახიობის კიდევ ერთი ცნობილი ფილმია „კომა" - ბესოია; „სახლი გზაჯვარედინზე"; ლტოლვილი ბიჭი - „შემთხვევითი პაემნები"; მხედრიონელი ბიჭის როლი - ნანა ექვთიმიშვილის ფილმში გრძელი ნათელი დღეები; მოირა; „ცუდი ხალხი"; „ჰორიზონტი" (2018 წელი). ჯანო იზორიას ერთ-ერთი გამორჩეული როლია აფხაზი ჯარისკაცი, მხატვრულ ფილმ მანდარინებში, რომლის რეჟისორიც არის ზაზა ურუშაძე; ასევე გრიგოლის როლი – სერიალ „ტიფლისი", რეჟისორი ლევან დაბრუნდაშვილი.

2016 წელს მან აგრეთვე მონაწილეობა მიიღო სატელევიზიო შოუში „ცეკვავენ ვარსკვლავები".

2019 წელს კანადაში მსახიობი Redline International Film Festival-ის ერთ-ერთი გამაჯვებული გახდა. ფესტივალზე გიორგი თავართქილაძის ფილმი „ცუდი ხალხი" იყო წარდგენილი სამ ნომინაციაში, სამივე პრიზი ამ ფილმა მოიპოვა. საუკეთესო მსახიობი ვახო ჩაჩანიძე გახდა; საუკეთესო რეჟისორი – გიორგი თავართქილაძე, საუკეთესო მეორეხარისხოვანი როლის შემსრულებელი მსახიობი კი ჯანო იზორია.

რესურსები ინტერნეტში
--------------------

* ჯანო იზორია
* ილიაუნის თეატრი
* ფოთის თეატრი დაარქივებული 2020-08-13 საიტზე Wayback Machine.
* ბიოგრაფია
* ჯანო იზორია კანადაში დააჯილდოვეს
ნახ. 1. სამკუთხედის *α*, *β* და *γ* კუთხეები არის *a*, *b* და *c* გვერდების მოპირდაპირე.
ტრიგონომეტრიაში **ტანგესების თეორემა** არის მტკიცება სამკუთხედის ორი კუთხის ტანგესებისა და მოპირდაპირე გვერდების სიგრძეებს შორის თანაფარდობის შესახებ.

ნახაზ 1-ზე მოცემულია სამკუთხედის *a*, *b* და *c* გვერდები და *α*, *β* და *γ*. ტანგესების თეორემა ამბობს, რომ:

{\displaystyle {\frac {a-b}{a+b}}={\frac {\tan {\tfrac {1}{2}}(\alpha -\beta )}{\tan {\tfrac {1}{2}}(\alpha +\beta )}}.}
ტანგესების თეორემა, რომელიც ისე ფართოდ ცნობილი არ არის, როგორც სინუსების თეორემა ან კოსინუსების თეორემა, სინუსების თეორემის ეკვივალენტურია და შეიძლება გამოყენებულ იქნას ნებისმიერ შემთხვევაში, როდესაც ცნობილია ორი გვერდი და მათი მიმდებარე კუთხე, ან ორი კუთხე და გვერდი.

დამტკიცება
----------

ტანგესების თეორემის დასამტკიცებლად შეიძლება დავიწყოთ სინუსების თეორემით:

{\displaystyle {\frac {a}{\sin \alpha }}={\frac {b}{\sin \beta }}.}
ვთქვათ, რომ

{\displaystyle d={\frac {a}{\sin \alpha }}={\frac {b}{\sin \beta }}}
ამიტომ

{\displaystyle a=d\sin \alpha \quad } და {\displaystyle \quad b=d\sin \beta .}
აქედან გამომდინარეობს, რომ

{\displaystyle {\frac {a-b}{a+b}}={\frac {d\sin \alpha -d\sin \beta }{d\sin \alpha +d\sin \beta }}={\frac {\sin \alpha -\sin \beta }{\sin \alpha +\sin \beta }}.}
ტრიგონომეტრიული იგივეობის გამოყენებით, ფუნქციის ჯამის გარდაქმნის ფორმულა კონკრეტულად სინუსებისთვის იქნება

{\displaystyle \sin \alpha \pm \sin \beta =2\sin {\tfrac {1}{2}}(\alpha \pm \beta )\,\cos {\tfrac {1}{2}}(\alpha \mp \beta ),}
მივიღებთ

{\displaystyle {\frac {a-b}{a+b}}={\frac {2\sin {\tfrac {1}{2}}(\alpha -\beta )\,\cos {\tfrac {1}{2}}(\alpha +\beta )}{2\sin {\tfrac {1}{2}}(\alpha +\beta )\,\cos {\tfrac {1}{2}}(\alpha -\beta )}}={\frac {\sin {\tfrac {1}{2}}(\alpha -\beta )}{\cos {\tfrac {1}{2}}(\alpha -\beta )}}{\Bigg /}{\frac {\sin {\tfrac {1}{2}}(\alpha +\beta )}{\cos {\tfrac {1}{2}}(\alpha +\beta )}}={\frac {\tan {\tfrac {1}{2}}(\alpha -\beta )}{\tan {\tfrac {1}{2}}(\alpha +\beta )}}.}
იგივეობის გამოყენების ალტერნატივად ორი სინუსის ჯამისთვის ან სხვაობისთვის შეიძლება გამოვიყენოთ: 

{\displaystyle \tan {\tfrac {1}{2}}(\alpha \pm \beta )={\frac {\sin \alpha \pm \sin \beta }{\cos \alpha +\cos \beta }}}
**საბა** (*გვარად* **ტუსისშვილი**) —  ნინოწმინდის ეპისკოპოსი  მიტროპოლიტის წოდებით დაახლოებით 1744-1788.  ერეკლე II-თან დაახლოებული პირი. ატარებდა "ათორმეტ უდაბნოთა"  არქიმანდრიტის წოდებას. იყო  მეფის პირადი წარმომადგენელი  დოდოს რქის (1760-მდე), იოანე ნათლისმცემლის (1860-იდან),  დავითგარეჯის (1769-იდან) მონასტრებში. საბას ნაშრომში "ანდერძისებრნი ღუწანი" ასახულია  საქართველოს ეკონომიკის, ეკლესიის, სამართლის, ხელოვნებისა და მატერიალური კულტურის მდგომარეობა XVIII საუკუნეში. საბა დიდ საამშენებლო მუშაობას ეწეოდა. შეაკეთა და განაახლა ნინოწმინდის საკათედრო ტაძარი, ააგო სამეურნეო დანიშნულების სათავსები, ტაძარს დაუბრუნა დაკარგული ყმა-მამული. საეპისკოპოსო ტაძრის გალავანში დღესაც დგას საბას ორსართულიანი სასახლე; 1774-1777 შორის აგებული შენობა გეგმით ძველი ქართული  ანფილადურ სასახლეებს ენათესავება, მაგრამ  ძაღინის და სხვა სასახლეთაგან განსხვავებით თითქმის სრულიად თავისუფალია სპარსული გავლენისგან. აქ უკვე ევროპის არქიტექტურული ფორმების შემოჟონვა შეინიშნება, რაც მას ქართულ არქიტექტურის განვითარების უფრო გვიანდელ ხანასთან (XIX საუკუნე) აკავშირებს.

ლიტერატურა
----------

* ქართული საბჭოთა ენციკლოპედია, ტ. 8, თბ. 1984. — გვ. 541.
ციმერმანის ტელეგრამა
**ციმერმანის ტელეგრამა** (გერმ. Zimmermann-Depesche) — ტელეგრამა, რომელიც აშშ-ის პრეზიდენტმა ვუდრო უილსონმა გამოიყენა გერმანიის წინააღმდეგ ომის გამოცხადების საბაბად.

1916 წლის ბოლოს გერმანიის საგარეო საქმეთა მინისტრმა არტურ ციმერმანმა შეიმუშავა გეგმა, რომლის მიხედვითაც მექსიკა უნდა ჩაბმულიყო ომში გერმანიის მხარეს, იმ შემთხვევაში თუ აშშ ჩაებმეოდა ომში. საიდუმლო ინსტრუქცია გაუგზავნა გერმანიის ელჩს მექსიკაში. ინსტრუქციის თანახმად ელჩს უნდა შეეთავაზებინა მექსიკის მთავრობისთვის აშშ-ის წინააღმდეგ გერმანია-მექსიკის სამხედრო თანამშრომლობის გაფორმება. სანაცვლოდ, გერმანია მექსიკას პირდებოდა დახმარებას აშშ-ის მიერ 1846-1848 წლებში წართმეული ტერიტორიების დაბრუნებას.

ციმერმანის დეპეშა ხელში ჩაუვარდა დიდი ბრიტანეთის დაზვერვას და დაუყოვნებლივ აცნობა აშშ-ს. 1917 წლის 1 მარტს სახელმწიფო დეპარტამენტმა დეპეშა გამოაქვეყნა. მექსიკის მხარემ განაცხადა, რომ მათ გერმანიის ამ წინადადებას უარით უპასუხეს. თვით ციმერმანმა რაიხსტაგში გამოსვლისასა განაცხადა, რომ მისი დეპეშა წარმოადგენდა მხოლოდ ინსტრუქციას, აშშ-ის მიერ გერმანიისთვის ომის გამოცხადების შემთხვევაში.

რესურსები ინტერნეტში
--------------------

* Failed Diplomacy: the Zimmermann Telegram
* The life and death of Charles Jastrow Mendelsohn and the breaking of the code. დაარქივებული 2008-03-06 საიტზე Wayback Machine.
* Our Documents - Zimmermann Telegram (1917)
* GermanNavalWarfare.info დაარქივებული 2012-12-18 საიტზე Archive.isCategory:Webarchive template archiveis links, Some Original Documents from the British Admiralty, Room 40, regarding the Zimmermann-/Mexico Telegram: Photocopies from The National Archives, Kew, Richmond, UK.
* Moving out of German Embassy after breaking relations, 1917
**მალაიური ენა** (ან *ინდონეზიური ენა*) — მალაიზიის სახელმწიფო ენა. განეკუთვნება მალაიურ-პოლინეზიურ ენათა ინდონეზიურ ჯგუფს. იგი დედამიწის ერთ-ერთ ყველაზე დიდ ენას მიეკუთვნება. ამ ენაზე საუბრობს დაახლ. 200 მლნ. კაცი. მალაიური ენა მოსაუბრეთა უმეტესობისათვის მხოლოდ მეორე ენაა. ეს ენა წარმოადგენს ერთგვარ ლინგვა ფრანკას და ძირითადად მალაიზიისა და ინდონეზიის გეოგრაფიულ სივრცეში გამოიყენება. გარდა ამისა, მალაიური, ანუ ინდონეზიური ენა მალაიზიისა და ინდონეზიის რესპუბლიკის სახელმწიფო ენაცაა.

ინდონეზიაში არსებობს ასობით რეგიონული ენა, რომლებზე მოსაუბრეთა რაოდენობა ხშირად რამდენიმე ას კაცს ითვლის. ეს მცირე ენები ხშირად მნიშვნელოვნად განსხვავდება მალაიურისაგან/ინდონეზიურისაგან.

ძველი მალაიური ენის წერილობითი ძეგლები ცნობილია VII საუკუნიდან. XV-XIX სს-ში მალაიურ ენაზე შეიქმნა მდიდარი ლიტერატურა (დამწერლობა არაბულ გრაფიკას ემყარებოდა).

ამ ენის საფუძველზე ჩამოყალიბდა თანამედროვე ინდონეზიური ენა. ამჟამად დამწერლობა ეფუძნება ლათინურ გრაფიკასაც და არაბულსაც (მეორე ოფიციალური დამწერლობა მალაიზიაში და ბრუნეიში).

ლიტერატურა
----------

* Adelaar, K. "Where does Malay come from? Twenty years of discussions about homeland, migrations and classifications", *Bijdragen tot de Taal-, Land- en Volkenkunde* 160 (2004), no: 1, Leiden, 1-30

რესურსები ინტერნეტში
--------------------

ვიკისაწყობში არის გვერდი თემაზე:
***მალაიური ენა***

* Adelaar, K. "Where does Malay come from? Twenty years of discussions about homeland, migrations and classifications"

სქოლიო
------

1. 1 2   ქართული საბჭოთა ენციკლოპედია, ტ. 6, თბ. 1983. — გვ. 382.
***Psycho-Pass*** (იაპონ. サイコパス) — ფანტასტიკური ჟანრის ანიმე. შეიცავს 22 ეპიზოდს, რომელთაგან თითოეულის ხანგრძლივობაა 25 წუთი. სერიალი ერთი სეზონისგან შედგება. ეპიზოდები ეთერში გავიდა 2012 წლის 12 ოქტომბრიდან და დამთავრდა 2013 წლის 22 მარტს.

სიუჟეტი
-------

ყურადღება!  ქვემოთ მოყვანილია სიუჟეტის და/ან დასასრულის დეტალები.
ისტორია მოგვითხრობს ახლო მომავალზე, სადაც სამყაროში ტექნიკის განვითარება უკვე პიკზეა, შექმნილია ადამიანის ფსიქოლოგიური მდგომარეობის დამდგენი იარაღი, რომლის მეშვეობითაც წყდება ადამიანის ბედი, მოკვდება თუ ჩატარდება მკურნალობა, მაგრამ საქმე შემდეგშია, სძალულს კი ტექნიკას ადამიანის ფსიქოლოგიური მდგომარეობის 100%-ით შეფასება.

ოფიციალური საიტი
----------------

* 

* ოფიციალური საიტი (იაპონური)
* ტოპ 5 კიბერპანკ ანიმე დაარქივებული 2022-06-26 საიტზე Wayback Machine.

* „Psycho-Pass" — კინოფილმების ინტერნეტ-მონაცემთა ბაზა (ინგლისური)
* „Psycho-Pass" (ანიმე) საიტის Anime News Network ენციკლოპედიაში
* „Psycho-Pass 2" (ანიმე) საიტის Anime News Network ენციკლოპედიაში

სქოლიო
------

1. ↑  *Psycho-Pass*. Madman Entertainment. ციტირების თარიღი: February 14, 2015.
**მუზაფარ ად-დინ ჯეჰან-შაჰ-ხანი** (აზერ. Müzəffərəddin Cahanşah xan; დ. 1397, ხოი, ირანი — გ. 1467, მუში, ყარა-ყოიუნლუ) — ყარა-ყოიუნლუს სულთანი 1435-1467 წლებში, პოეტი. წერდა ლირიკულ პოემებს აზერბაიჯანულ ენაზე, ფსევდონიმით „ჰაგიგი".

მმართველობა
-----------

1447 წელს, მას შემდეგ, რაც გარდაიცვალა თემურ-ლენგის შვილი შაჰრუჰი, ჯეჰან-შაჰი დაპყრობილი მიწების ერთპიროვნული მმართველი გახდა. მან ისარგებლა თემურიდების სახელმწიფოში არეულობებით და 1453 წლისთვის დაიპყრო დასავლეთი ირანი, დაამხო თემურიდი მმართველის მირზა-იბრაჰიმის მმართველობა. 1458 წელს კი დაიპყრო თემურიდი სულთნების დედაქალაქი ჰერათი. საზღვარი თავის სახელმწიფოსა და თემურიდებს შორის გაატარა დაშთე-ქევირის უდაბნოზე. თუმცა თემურიდმა მმართველმა მირზა აბუ საიდმა, მას მოსთხოვა დაპყრობილი მიწების დაბრუნება. ამავდროულად ჯეჰან-შაჰმა მიიღო ცნობები აზერბაიჯანში მისი შვილის, ჰასან-ალის, აჯანყების შესახებ. ამ ამბებმა განაპირობა ზავის დადება აბუ-საიდთან, რომლის მიხედვითაც სპარსეთის ერაყზე და ფარსისტანზე უარი განაცხადა. ჯეჰან-შაჰი წავიდა აზერბაიჯანში და ჩაახშო ჰასან-ალის აჯანყება. 

ყარა-ყოიუნლუს სახელმწიფო ჯეჰან-შაჰის მმართველობის დროს მუდმივ მტრობაში იმყოფებოდა აყ-ყოიუნლუს სახელმწიფოსთან. დასავლეთის საზღვრებთან ხშირად მიმდინარეობდა სამხედრო დაპირისპირებები. XV საუკუნის 50-იან წლების ბოლოს ყარა-ყოიუნლუმ დაკარგა ტერიტორიის მნიშვნელობანი ნაწილი ქურთისტანში და სომხეთში. აყ-ყოიუნლუს ძალების გაძლიერება უზუნ-ჰასანის მმართველობის პერიოდში, გახდა ამ ორი თურქმნული სახელმწიფოს დაპირისპირების ძირითადი მიზეზი. 1467 წელს მუშის ხეობაში მათ შორის გაიმართა გადამწყვეტი ბრძოლა, რომელიც დასრულდა ყარა-ყოიუნლუს ჯარების სრული მარცხით. უკან დახევის დროს ჯეჰან-შაჰი დაატყვევეს და თავი მოჰკვეთეს.

ლიტერატურა
----------

* Рыжов К. В. Все монархи мира. Мусульманский Восток. VII—XV вв. — М. : Вече, 2004. — ISBN 5-94538-301-5.

სქოლიო
------

1. 1 2  Iranica. Azeri Literature in Iran.  დაარქივებულია ორიგინალიდან — 2011-04-04. ციტირების თარიღი: 2016-08-15.
2. ↑  *V. Minorsky*. Jihān-Shāh Qara-Qoyunlu and His Poetry (Turkmenica, 9). Bulletin of the School of Oriental and African Studies, University of London. — Published by: Cambridge University Press on behalf of School of Oriental and African Studies, 1954. — V.16, p. 272, 283
**ლია გუდაძე** (დ. 11 დეკემბერი, 1940, თბილისი) — ქართველი თეატრისა და კინოს მსახიობი, საქართველოს სსრ დამსახურებული არტისტი.

ბიოგრაფია
---------

1963 წელს დაამთავრა შოთა რუსთაველის სახელობის თეატრალური ინსტიტუტის სამსახიობო ფაკულტეტი. 

1963-1992 წლებში მოღვაწეობდა რუსთაველის სახელობის თეატრში. სტუდენტობისას მონაწილეობდა კინოგადაღებებში: „გლახის ნაამბობი" (რეჟ. ლ. ესაკია, 1961); „კეთილი ადამიანები" (რეჟ. შ. მანაგაძე, 1961). ერთნაირად ბრწყინავდა როგორც თეატრის სცენაზე, ასევე კინოფილმებში. გადაღებულია 40-ზე მეტ ფილმში. ერთ-ერთი მთავარი როლი შეასრულა კომედიაში „ლონდრე" (რეჟ. თ. მელიავა, 1966, ამეთვისტო). გადაღებულია ფილმებში: „უყაიმო თამაში" (რეჟ. ი. ქავთარაძე, 1966); „არ იდარდო" (რეჟ. გ. დანელია, 1969); „ვერის უბნის მელოდიები" (რეჟ. გ. შენგელაია, 1973); „სოფლის აშიკი" (რეჟ. რ. ჭარხალაშვილი, 1976); „დათა თუთაშხია" (რეჟ. გ. ლორთქიფანიძე, გ. გაბესკირია, 1978); „მეცამეტე გოჭი" (რეჟ. რ. ჭარხალაშვილი, 1979); „იცოცხლე გენაცვალე!" (რეჟ. თ. გომელაური, ვ. კიკაბიძე, 1981); „გმადლობთ, რატილი" (რეჟ. გ. კალატოზიშვილი, 1984); „ახალი არკადია" (რეჟ. თ. ფალავანდიშვილი, 1986); „გამოცხადება" (რეჟ. გ. მატარაძე, 1988), „მდგმურები" (რეჟ. დ. ჯანელიძე, 1989), „ცხოვრება დონ კიხოტისა და სანჩოსი" (რეჟ. რ. ჩხეიძე, 1989); „ოქროს ობობა" (რეჟ. მ. ანთაძე, გ. ქავთარაძე, დ. კვარაცხელია, 1992), „ქუჩის დღეები" (რეჟ. დ. კოღუაშვილი, 2010).

ფილმოგრაფია
-----------

| წელი |  | სახელწოდება | როლი
  |
| --- | --- | --- | --- |
| 1966 | ფ | „უყაიმო თამაში" | დალი |
| 1966 | ფ | „ლონდრე" | ამეთვისტო - დიამბეგის ცოლი |
| 1969 | ფ | „არ იდარდო!" | ვანოს მეუღლე - მარგო |
| 1973 | ფ | „ვერის უბნის მელოდიები" | გეურქოვის მეუღლე |
| 1976 | ფ | „სოფლის აშიკი" | პასიკო |
| 1977 | ფ | „სიცოცხლე ერმილეს" |  |
| 1979 | ფ | „მეცამეტე გოჭი" |  |
| 1981 | ფ | „იცოცხლე, გენაცვალე" | ლუიზა |
| 1983 | ფ | „გმადლობთ რატილი" |  |
| 1984 | ფ | „სკაპენის ოინები" |  |
| 1986 | ფ | „ახალი არკადია" | ლია |
| 1988 | ფ | „გამოცხადება" |  |
| 1988 | ფ | „გრაციოზო" |  |
| 1989 | ფ | „მდგმურები" |  |
| 1989 | ფ | „ცხოვრება დონ კიხოტისა და სანჩოსი" | სენიორა |
| 1992 | ფ | „ოქროს ობობა" | ჟანა |
| 2010 | ფ | „ომი და ქორწილი" |  |
| 2010 | ფ | „ქუჩის დღეები" |  |
| 2010 | ფ | „მაიტა ნასოსი" |  |

რესურსები ინტერნეტში
--------------------

* 

* ლია გუდაძე — საქართველოს ბიოგრაფიული ლექსიკონი
* ლია გუდაძე — ეროვნული ფილმოგრაფია
* 

* ლია გუდაძე — კინოფილმების ინტერნეტ მონაცემთა ბაზა (ინგლისური)

სქოლიო
------
**პელაგია შაინი** ( ქორწინებამდე **სანიკოვა**) ( დ. 19 აპრილი, 1894, პერმის ოლქი — გ. 27 აგვისტო, 1956, მოსკოვი, სსრკ) — საბჭოთა ასტრონომი, მასწავლებელი.

ბიოგრაფია
---------

პელაგია სანიკოვა დაიბადა 1894 წელს სოლიკამსკის რაიონის სოფელ პოპოვო-ოსტანინოში.  დაამთავრა პოლოვოდოვსკაიას დაწყებითი სკოლა, სოლიკამსკის გიმნაზია, შემდეგ ჩაირიცხა სანქტ-პეტერბურგის ქალთა უმარლესი (ბესტუჟევების) კურსების ფიზიკა-მათემატიკის განყოფილებაზე.

1918 წელს იგი დაბრუნდა სოლიკამსკის რაიონში, სადაც ასწავლიდა მათემატიკას ქარხნის სკოლაში. შემდეგ იგი გადავიდა ტომსკში, სადაც გაიცნო მისი მომავალი მეუღლე, ასტრონომი გრიგორი შაინი.

1921 წლიდან მუშაობდა პულკოვოს ობსერვატორიაში, 1925 წელს გადაიყვანეს ლაბორატორიის სიმეიზის ფილიალში, რომელიც შემდეგ გახდა ყირიმის ასტროფიზიკური ობსერვატორიის ნაწილი, სადაც პელაგია მუშაობდა სიცოცხლის ბოლომდე.

პელაგია შაინი პირველი ქალია მსოფლიოში, რომელმაც აღმოაჩინა მცირე პლანეტა ((1112) პოლონია. აღმოჩენილი 1928 წლის 15 აგვისტოს ), პელაგიამ აღმოაჩინა სულ 19 მცირე პლანეტა. 1949 წელს მან აღმოაჩინა მოკლე პერიოდის კომეტა შაინ-შალდე. მან ასევე აღმოაჩინა 150-ზე მეტი ახალი ცვლადი ვარსკვლავი. ჩაატარა სამუშაოები ვარსკვლავების ფოტომეტრიასა და კოლორიმეტრიაზე. 

პელაგია შაინი დაჯილდოებულია ლენინის ორდენით (1953).

მეუღლე — ასტრონომი გრიგორი შაინი. წყვილს საკუთარი შვილი არ ჰყავდა. მათ იშვილეს პელაგიას დისშვილი გოგონა ვერა კლოჩიხინა, რომელიც მოგვიანებით გახდა ასტროფიზიკოსის ვ.ა. ამბარცუმიანის ცოლი.

| აღმოჩენილი ასტეროიდები : 19 |
| --- |
| (1112) პოლონია | 1928 წლის 15 აგვისტო |
| (1113) კატია | 1928 წლის 15 აგვისტო |
| (1120) კანონია | 1928 წლის 11 სექტემბერი |
| (1121) ნატაშა | 1928 წლის 11 სექტემბერი |
| (1369) ოსტანინა | 1935 წლის 27 აგვისტო |
| (1387) კამა | 1935 წლის 27 აგვისტო |
| (1390) აბასთუმანი | 1935 წლის 3 ოქტომბერი |
| (1475) იალტა | 1935 წლის 21 სექტემბერი |
| (1610) მშვიდობიანი | 1928 წლის 11 სექტემბერი |
| (1648) შაინა | 1935 წლის 5 სექტემბერი |
| (1654) ბოევა | 1931 წლის 8 ოქტომბერი |
| (1735) ITA | 1948 წლის 10 სექტემბერი |
| (1954) კუკარკინი | 1952 წლის 15 აგვისტო |
| (1987) კაპლანი | 1952 წლის 11 სექტემბერი |
| (2108) ოტო შმიდტი | 1948 წლის 4 ოქტომბერი |
| (2445) ბლაჟკო | 1935 წლის 3 ოქტომბერი |
| (3080) მოისეევი | 1935 წლის 3 ოქტომბერი |
| (3958) კომენდანტები | 1953 წლის 10 ოქტომბერი |
| (5533) ბაგრავი | 1935 წლის 21 სექტემბერი |
|

ხსოვნა
------

პელაგია შაინის საპატივსაცემოდ მისი სახელი პელაგია უწოდეს მცირე პლანეტას, რომელიც აღმოაჩინა გ. ნეუიმინმა 1930 წლის 20 სექტემბერს სიმეიზის ობსერვატორიაში.

სქოლიო
------

ლიტერატურა
----------



1. ↑  Соликамский районთარგი:Недоступная ссылка
**ავღანი** (AFN, ინგლ. afghani) — ფულის ერთეული ავღანეთში. ამჟამად მიმოქცევაში არის ბანკნოტები ნომინალით 1000, 500, 100, 50, 20, 10, 5, 2 და 1 ავღანი და მონეტები ნომინალით 5, 2 და 1 ავღანი.

ფულის ერთეულის ინფლაციის ტემპი 2005 წლისათვის შეადგენდა 16,3 %.

ავღანის კურსი — 1 USD = 50 AFN; 1 EUR= 74 AFN;

ისტორია
-------

### 1925—2002

ავღანი მიმოქცევაში შევიდა 1925 წელს. მან შეცვალა მიმოქცევაში ავღანური რუპია. თუმცა ავღანი დიდი ხნის მანძილზე არსებობდა ავღანურ რუპიასთან ერთად. 1940 წლიდა ავღანი გადავიდა ამერიკულ დოლარზე

მათი თანაარსებობა შეწყდა 1978 წელს, როდესაც ავღანეთში შევიდა საბჭოთა ჯარები, რის შედეგადაც აქ განმტკიცდა ავღანის მონოპოლია.

ანარქიის პერიოდში ომის ლიდერები და სხვა პოლიტიკური მოძრაობები იყენებდნენ საკუთარ ავღანს. 2002 წლამდე მიმოქცევაში იყო ორი ტიპის ავღანი: ცენტრალური ხელისუფების მიერ გამოშვებული და გენერალ დოსთუმის მიერ გამოშვებული, რომელიც მიმოქცევაში იყო მის მიერ კონტროლირებად ტერიტორიებზე. გარეგნულად ისინი არ განსხვავდებოდა ერთმანეთისგან, განსხვავება იყო მხოლოდ ნომინალში.

ყველა კუპიურები აპრილის რევოლუციიდან მოყოლებული იბეჭდებოდა სსრკ-ში, შემდეგ რუსეთში. ავღანეთის ჩრდილოეთში(გენერალ დოსთუმ, აბდულ-რაშიდის კონტროლირებად ტერიტორიაზე) მიმოქცევაში იყო ვალუტის ორივე სახეობა. თუმცა დოსთუმის ვალუტა უფრო იაფი იყო ვიდრე სახელმწიფოს მიერ გამოშვებული.ქვეყნის სხვა რაიონებში გამოიყენებოდა პაკისტანის რუპია, ირანული რიალი და ამერიკული დოლარი.

თალიბების პერიოდში, ეროვნული ვალუტის კურსი დოლართან მომართებაში იყო $1.

### 2002 წ.სავალუტო რეფორმა

ჰამიდ კარზაიმ ხელისუფლებაში მოსვლის შემდეგ, დაიწყო სავალუტო რეფორმა. 2002 წლის ოქტომბერში დაიწყო სავალუტო რეფორმა, რისი შედეგიც იყო ავღანური ვალუტის დენომინაცია. ვალუტის შეცვლა მიმდინარეობდა ორი თვის მანძილზე. მიმოქცევაში შევიდა ბანკნოტები ნომინალით 1, 2, 5, 10, 20, 50, 100, 500, 1000 ავღანი.

ბანკნოტები
----------

2002 წელს გამოშვებული იქნა ბანკნოტები ნომინალით 1, 2, 5, 10, 20, 50, 100, 500 და 1000 ავღანი.

| 2002 წლის სერია |
| --- |
| სურათი | კოეფიციენტი | ზომა | ფერი | აღწერა | თარიღი |
| ავერსი | რევერსი | ავერსი | რევერსი | დაბეჭდვა | მიმოქცევა |
|  |  | 1 ავღანი | 131 × 55 მმ | ვარდისფერი | ავღანეთის ბანკის ბეჭედი | მეჩეთი მაზერი-შარიფეში | 2002(ისლამური კალენდარით 1381) | 7 ოქტომბერი 2002 |
|  |  | 2 ავღანი | ლურჯი | პაგმან გარდენსი |
|  |  | 5 ავღანი | ყავისფერი | ბალა ხიზარი |
|  |  | 10 ავღანი | 136 × 56 მმ | ყვითელი-მწვანე |  | პაგმან გარდენსი |
|  |  | 20 ავღანი | 140 × 58 მმ | ყავისფერი | სულთან მაჰმუდ გაზნის საფლავი როვზეში | არგ მეფის სასახლე |
|  |  | 50 ავღანი | 144 × 60 მმ | მუქი-მწვანე | მეჩეთი შახ ლი შამირა | უღელტეხილი სალანგი |
|  |  | 100 ავღანი | 148 × 62 მმ | იასამნისფერი | მეჩეთი | დუგა ბოსტი |
|  |  | 500 ავღანი | 152 × 64 მმ | ლურჯი | ხოჯა აბულა ანსარის მეჩეთი გერეტეში | კანდაგარის აეროპორტი |
|  |  | 1000 ავღანი | 156 × 66 მმ | ნარინჯისფერი | მაზერი შარიფი ხაზრატ ალის საფლავი | ახმად შახ დურანის საფლავი |
|  |

რესურსები ინტერნეტში
--------------------

* ბანკნოტები დაარქივებული 2007-03-07 საიტზე Wayback Machine.
* მონეტები

სქოლიო
------

1. ↑  Нацбанк Афганистана выкупит старые афгани, чтобы остановить их стремительное падение[*მკვდარი ბმული*]
**ბარაკონი** — ძველი ქართული გუმბათოვანი ხუროთმოძღვრების ერთ-ერთი უკანასკნელი მნიშვნელოვანი ძეგლი რაჭაში, ამბროლაურის მუნიციპალიტეტში, სოფელ წესთან. ბარაკონი მდინარეების, ლუხუნისა და რიონის შესართავთან მდებარეობს, რის გამოც მას სვეტიცხოველს ადარებენ.

ისტორია
-------

ბარაკონის ჩრდილო-დასავლეთით იდგა ადრე ფეოდალური ხანის ეკლესია, რომელიც რაჭის პირველმა ერისთავმა, რატი ლიპარიტის ძემ თავისი კარის ეკლესიად ააგო. ეკლესია ერთნავიან ბაზილიკას წარმოადგენდა, იგი ტუფის ქვით იყო ნაშენი. მას შიგნით ალებასტრის კანკელი ამშვენებდა. ძველი ეკლესია დღეს დანგრეულია, შემორჩენილია მხოლოდ საძირკვლის ქვები. როსტომ რაჭის ერისთავის ბრძანებით 1753 წელს ახალი ეკლესია ააგო ოსტატმა ავთანდილ შულავრელმა.

არქიტექტურა
-----------

შენობა სწორკუთხაა, მინაშენთა გარეშე. გუმბათი ეყრდნობა საკურთხევლის კუთხეებსა და ორ ბოძს. ნაშენია სოფელ იწიდან მოზიდული ქვით და გარედან უხვადაა შემკული ჩუქურთმებით. მოგვიანებით გუმბათი გადაუხურავთ თუთიით, ამჟამად კი სპილენძის სახურავით არის გადახურული. ფასადებზე ვხვდებით ზოგიერთ ძველებურ ელემენტს (აღმოსავლეთი ნიშები), უმეტესად ტრადიციულია ჩუქურთმის სახეებიც, მაგრამ მორთულობა მოკლებულია მთლიანობას და ორგანულად ვერ უკავშირდება არქიტექტურას.

ციტატა
------

|  |  |
| --- | --- |
| ვიკიციტატა | „თითქოს წამდგარა საჭიდაოდ ქედის წინ ქედი ჩრდილში მიძვრება ძირს რიონი,როგორც დრაკონი კლდეზე სხივები კანკალებენ და ბარაკონი თეთრად ქათქათებს, ვით ჯეჯილში ჩამჯდარი გედი" |
|  | (კ. ჭიჭინაძე „ბარაკონი", 1939)) |

გალერეა
-------

* ინტერიერიინტერიერი
* ბარაკონის კედლის წარწერაბარაკონის კედლის წარწერა
* ბარაკონის კარიბარაკონის კარი

ლიტერატურა
----------

* *ანდღულაძე ნ.*, ქართული საბჭოთა ენციკლოპედია, ტ. 2, თბ. 1977. — გვ. 200-201.

რესურსები ინტერნეტში
--------------------

ვიკისაწყობში არის გვერდი თემაზე:
***ბარაკონი***

* საქართველოს გერბი კულტურული მემკვიდრეობის პორტალი, № 8471
* ბარაკონი, მის შესახებ სტატიები

სქოლიო
------

1. ↑  ბარაკონის ღვთისმშობლის ტაძარი ინტერნეტჟურნალი „ამბიონი"
**კონიუნქტივიტი** — თვალის ლორწოვანი გარსის ანთება. დაავადება ხშირად ვითარდება ბავშვებსა და მოზარდებში.

გამომწვევი მიზეზი
-----------------

კონიუნქტივიტი ალერგიულ-ინფექციური ან ვირუსით გამოწვეული დაავადებაა. მისი გამომწვევი უმეტესად ოქროსფერი სტაფილოკოკია. არსებობს ქლამიდიებითა და გონოკოკებით განპირობებული კონიუკონიუნქტივიტი, რომელიც შესაძლოა მუცლადყოფნის პერიოდის შემდგომი ინფექციების შედეგი იყოს. ხშირია ულტრაიისფერი გამოსხივებით განპირობებული თვალის ლორწოვანი გარსის გაღიზიანებაც.

ინფექციის წყარო შესაძლოა გახდეს: ჭუჭყიანი ხელები, პირსახოცი, ცხვირსახოცი და სხვ. ვირუსული კონიუნქტივიტის განვითარება შესაძლებელია სასუნთქი გზების დაავადებების დროსაც, ცხვირ-ხახიდან აღმავალი გზით გავრცელებული ინფექციის თვალზე გადასვლის შედეგად. საკუთრივ თვალიდან ინფექცია ჰაერ-წვეთოვანი გზით ვრცელდება, თუმცა დაღმავალი გზით ცხვირ-ხახასა და სასუნთქ გზებზე არ გადადის.

კლინიკური სურათი
----------------

კონიუნქტივიტს ახასიათებს სიწითლე (ჰიპერემია), გამონადენი, თვალში უცხო სხეულის შეგრძნება.

დიაგნოსტიკა
-----------

მოწმდება საცრემლე გზების გამავლობა; ტარდება ბაქტერიოლოგიური ანალიზი; ქლამიდიური კონიუნქტივიტის დასადგენად აუცილებებლია სხვადასხვა კვლევის ჩატარება: ნაცხის აღება, ანტიბიოტიკებზე მგრძნობელობის განსაზღვრა.
ჩვილი ბავშვების შემთხვევაში დიაგნოსტიკისას აუცილებელია განისაზღვროს, ჩივილები კონიუნქტივიტით არის გამოწვეული თუ საცრემლე წერტილის დახშობით. საცრემლე წერტილის დახშობის დროს ანტიბიოტიკების გამოყენების ფონზე ხდება საცრემლე გზების ზონდირება.

მკურნალობა და პროფილაქტიკა
--------------------------

მკურნალობა გამომწვევი მიზეზის გათვალისწინებით სპეციფიკურია. კონიუნქტივიტის სიმპტომების გამოვლენისთანავე აუცილებელია ოფთალმოლოგის კონსულტაცია. 
პროფილაქტიკა ჰიგიენური წესების დაცვაში მდგომარეობს. აუცილებელია ხელების ხშირი დაბანა. საცურაო აუზებში, სადაც ხშირია ლამიდიით დასნებოვნება, წყალი უნდა იყოს ქლორიანი, გამდინარე, მუდმივად იწმინდებოდეს.

იხილეთ აგრეთვე
--------------

* კატარაქტა

ლიტერატურა
----------

* დიდი საოჯახო სამედიცინო ენციკლოპედია, თბ. 2015,
ზოდიაქოს მე-13 ნიშანი
**გველისმჭერი** (ლათ. Ophiuchus) — ასტროლოგიაში იშვიათად გამოყენებული მე-13 ზოდიაქოს ნიშანი, *სიმბოლურად* შეესაბამება გველისმჭერის თანავარსკვლავედს. 30 ნოემბერი — 17 დეკემბერი.

ასტროლოგების უმრავლესობა აღნიშნულ შესაბამისობას არაკორექტულად მიიჩნევს. მათი აზრით „გველისმჭერის სიმბოლოს" მხოლოდ განსაკუთრებულ შემთხვევებში აქვს პრაქტიკული მნიშვნელობა (მაგ: ოკულტიზმი). აღსანიშნავია, რომ ასტროლოგია არ წარმოადგენს სამეცნიერო მიმართულებას; თანამედროვე მეცნიერება მას განხილავს, როგორც ფსევდომეცნიერებას. 

ტრადიციული ასტროლოგია ეკლიპტიკას ჰყოფს თორმეტ 30 გრადუსიან სექტორად, რომლებიც შეესაბამება წელიწადის თვეებს. თითოეულ სექტორს 2,5 ათასზე მეტი წლის წინ შეუსაბამეს კონკრეტული ზოდიაქალური თანავარსკვლავედი, სადაც იმყოფება მზე შესაბამის თვეში. ძველ დროში, როცა აღნიშნული სისტემა შეიმუშავეს, თანავარსკვლავედის ცნება არ იყო ზუსტად განსაზღვრული, რის გამოც ისინი ფაქტობრივად კულტურულად გამოყოფილ ასტერიზმებად მიიჩნეოდნენ.

იხილეთ აგრეთვე
--------------

* გველისმჭერის თანავარსკვლავედი

რესურსები ინტერნეტში
--------------------

* გველისმჭერი — განსაკუთრებული მისია დაარქივებული 2016-03-04 საიტზე Wayback Machine. , ჟურნალი ასტრომა
* გველისმჭერი დაარქივებული 2016-06-24 საიტზე Wayback Machine.  — ზოდიაქოს მე-13 ნიშანი

სქოლიო
------

1. ↑  The Constellations of the Zodiac
**Bedford Falls** — ქართული როკ-ჯგუფი. ჩამოყალიბდა 2014 წელს. მის შემადგენლობაში 2024 წლისთვის შედიან: დათო ჯიქია (ვოკალი, რიტმული გიტარა), მიხეილ კალანდარიშვილი (წამყვანი გიტარა), გიორგი მიგრიაული (ბას-გიტარა) და სანდრო დიასამიძე (დასარტყმელი საკრავები). მათი მუსიკა ინდი-როკ ჟანრის სიმღერებს მოიცავს, რომელთა უდიდესი ნაწილი ინგლისურენოვანია. ჯგუფის ყველაზე ცნობილ სიმღერებს შორისაა „Thrill is Gone", „Dreamer Once", „Vidal Loco".

ჯგუფის სახელი „Bedford Falls" უკავშირდება 1946 წლის ცნობილ ფილმში „ეს მშვენიერი ცხოვრებაა" არსებულ ამავე სახელწოდების ქალაქს.

მუსიკოსებმა ერთმანეთი თეატრალური ინსტიტუტის ანიმაციის ფაკულტეტზე გაიცნეს. ჯგუფის პირველი სიმღერა „Lucille" დედაენის ბაღში დათო ჯიქიამ, სანდრო ქერაულმა და სანდრო დიასამიძემ დაწერეს.

2016, 2017, 2019 და 2022 წლების ზაფხულში Bedford Falls-მა დაუკრა Tbilisi Open Air-ზე.

დისკოგრაფია
-----------

ალბომები
* *This is Your House* (2019)

EP-ები
* *Winter Chill* (2016)
* *სასამერო EP* (2016)
* *Yup, the Sky Is Definitely on Fire* (2020)

სინგლები
* „Idaho" (2021)
* „Calipso 101" (2021)
* „Dreamer Once" (2022)
* „KINO" (2022)
* „Habla Buddha" (2022)

რესურსები ინტერნეტში
--------------------

* Bedford Falls Facebook-ზე
* Bedford Falls-ის YouTube არხი
* პროფილი Bandcamp-ზე
* პროფილი SoundCloud-ზე
* Bedford Falls-ის პირველი მუსიკალური ვიდეო
**აკაკი წერეთლის გამზირი** — გამზირი თბილისში, დიდუბის რაიონში (დიდუბე). გიორგი ცაბაძის ქუჩიდან შოთა შალიკაშვილის ხიდამდე. საფუძველი ჩაეყარა შუა საუკუნეებში თბილისის ჩრდილოეთ განაპირა დასახლების, დიდუბის, გაჩენის შემდეგ. XIX საუკუნის 20-იან წლებში აქ გადიოდა გზა ვიურტემბერგელ გერმანელთა დასახლება ალექსანდერდორფამდე და ერქვა „გზა გერმანელთა კოლონიაში". XIX საუკუნის შუა ხანებში აქ დასახლდნენ მოლოკნები, რომლებიც რუსეთის იმპერიის ცენტრალური რაიონებიდან ჩამოვიდნენ. 1872 წელს, თბილისი– ფოთის რკინიგზის გაყვანის შემდეგ, აქ ქუჩაზე ძირითადად რკინიგზის მუშები დასახლდნენ, შემდეგ — ტრამვაელები. თბილისის 1867 და 1900 წლების გეგმების მიხედვით აკაკი წერეთლის გამზირის დასაწყისი ეჭირა ელისაბედის, ახლანდელი მიხეილ წინამძღვრიშვილის ქუჩას. ქუჩა თანდათან გაიზარდა ჩრდილოეთით. 30-იან წლებში ბრძოლის ქუჩა დაერქვა (რევოლუციური წარსულის გამო). დატანილია თბილისის 1934 წლის გეგმაზე. დიდუბის ინტენსიური განაშენიანების შედეგად წარმოიქმნა პროსპექტი, რომელსაც 1958 წელს მიენიჭა აკაკი წერეთლის სახელი.

ეს არის დიდუბის რაიონის ძირითადი მაგისტრალი (სიგრძე დაახლოებით 3,8 კმ), მიემართება მტკვრის პარალელურად და უერთდება შოთა შალიკაშვილის (ყოფილი დიდუბის) ხიდს, რომელიც ამ რაიონს აკავშირებს დიღომთან. 60-იან წლებში დაიწყო გამზირის გაფართოება-რეკონსტრუქცია. ძირითადად განაშენიანებულია რვასართულიანი საცხოვრებელი სახლებით. გამზირზეა სააქციო საზოგადოება „თბილქალაქმშენი", შპს „სამთო ქიმია", შპს „კოკა-კოლა ბოთლერს ჯორჯია", ეროვნული სტადიონი [XX საუკუნის 30-იანი წლები, არქიტექტორი არჩილ ქურდიანი, არქიტ. ნ. გრინევსკის მონაწილეობით. რეკონსტრუქცია ჩაუტარდა 1976 (არქიტექტორები:ა. და გ. ქურდიანები. კონსტრუქტორი შ. გაზაშვილი) და 2006 წელს (არქიტექტორები: გ. და ა. ქურდიანები)], დიდუბის ღვთისმშობლის ეკლესია, ქართველ მწერალთა და საზოგადო მოღვაწეთა დიდუბის პანთეონი, საგამოფენო ცენტრის — „ექსპოჯორჯიის" პავილიონები, მძლეოსნობის სასახლე (1979, არქიტექტორები: მ. ლიპარტელიანი, მ. ჩხენკელი, რ. ჯანაშია). გამზირზე დგას აკაკი წერეთლის ძეგლი (მოქანდაკე ბ. ავალიშვილი, არქიტექტორი ოთარ ლითანიშვილი), სკულპტურული კომპოზიცია „გონების აღმაფრენა" (მოქანდაკე ლ. მამალაძე). გამოდის მეტროს სადგურები „წერეთლის გამზირი", „დიდუბე".

ლიტერატურა
----------

* ენციკლოპედია „თბილისი. ქუჩები, გამზირები, მოედნები", თბ. 2008. — გვ. 201-202, ISBN 978-99928-20-35-3.
**ერევნის კრიზისი** — 2016 წლის 17 ივლისს მძევლების აყვანით დაწყებული კრიზისი ერევანში, ერებუნის რაიონში.

წინაპირობები
------------

2016 წელს ჩატარებულმა საპარლამენტო არჩევნებმა გამიწვია სომხეთის რესპუბლიკური პარტიის პოპულარობის დაკარგვა. ლიბანური წარმოშობის ეთნიკურმა სომეხმა ჟირაირ სეფილიანმა ჩამოაყალიბა ახალი სომხეთის სახალხო-განმათავისუფლებელი ფრონტი. სეფილიანი დააპატიმრეს 2006 წელს ხელისუფლების ძალადობრივი დამხობის ბრალდებით და მიუსაჯეს 18 თვით პატიმრობა. ციხიდან გამოვიდა 2008 წელს. 2005 წელს იგი და მისი რამდენიმე მომხრე კვლავ დააპატიმრეს გადატრიალების ბრალდებით, თუმცა მალევე გაანთავისუფლეს.

მძევლად აყვანა
--------------

სომხეთში ვითარება მას შემდეგ დაიძაბა, რაც 17 ივლისის დილას, სულ ცოტა, ათი შეიარაღებული პირი შეიჭრა ერებუნის რაიონის პოლიციის განყოფილებაში. თავდამსხმელები მოითხოვენ „დამფუძნებელი პარლამენტის" დაპატიმრებული ლიდერის, ჟირაირ სეფილიანის, გათავისუფლებას და პრეზიდენტ სერჟ სარქისიანის გადადგომას. მოლაპარაკებების შემდეგ ორივე პოლიციელი გაანთავისუფლეს. პარლამენტის წევრი ვიტალი ბალასანიანი იყო შუამავალი ხელისუფლებასა და ოპოზიციას შორის. მან განაცხადა, რომ გათავისუფლებულია ერევნის პოლიციის უფროსის მოადგილე ვალერი ოსიფიანი და ეროვნული პოლიციის უფროსის მოადგილე ვარდან ეღიაზარიანი. 30 ივლისს ცეცხლის გახსნის შემდეგ დაიღუპა პოლიციელი. მას ესროლეს იმ შენობიდან, სადაც გამაგრებულია შეირაღებული ოპოზიციური ჯგუფი.

როგორც სომხეთის ეროვნული უშიშროების სამსახური იუწყება 31 ივლისს შეიარაღებულმა ოპოზიციურმა დაჯგუფებამ იარაღი დაყარა და მთავრობას ჩაბარდა.

სქოლიო
------

1. ↑  „Pavel Manukyan and his son Aram remain in hospital in critical condition". Arka News Agency. 27 July 2016. *ციტატა*: „...Sasna Tsrer leader Pavel Manukyan..."
2. ↑  Police officials held hostage for fourth day in Armenia by Pro-opposition gunmen.  დაარქივებულია ორიგინალიდან — 2016-07-20. ციტირების თარიღი: 2016-07-31.
3. 1 2  სომხეთში სროლისას დაიღუპა პოლიციელი
4. ↑  სომხეთის შეიარაღებულმა ოპოზიციურმა დაჯგუფებამ იარაღი დაყარა
**გიორგი მაკაროვი** (დ. 20 თებერვალი, 1894, თბილისი — გ. 21 ოქტომბერი, 1966, იქვე) — საბჭოთა რეჟისორი, სცენარისტი და პედაგოგი.

ბიოგრაფია
---------

დაიბადა 1894 წ. 20 თებერვალს თბილისში. სწავლობდა ლაზარევის აღმოსავლური ენების ინსტიტუტში (მოსკოვი).
1913 წლიდან — მსახიობი და რეჟისორის დამხმარე ნ. ლებედევის რუსულ დრამატულ დასში (მოსკოვი). 1915-1916წწ. — მსახიობი ა. ხანჟონკოვის კინოატელიეში. 

პირველი მსოფლიო ომის დროს ფრონტზე იყო „წითელი ჯვრის" საკვები პუნქტების ხელმძღვანელი.

1919 წლიდან ერთ-ერთი მონაწილეა კომისიის, რომელიც ორგანიზებას უწევდა კინოწარმოებას საქართველოში. 

1921 წლიდან — საქართველოს განათლების სახელმწიფო კომისარიატის კინოსექციის (შემდგომში „ქართული ფილმი") რეჟისორი, პედაგოგი. 1928 წლიდან დაიწყო დამოუკიდებელი სარეჟისორო მოღვაწეობა. 

გარდაიცვალა 1966 წლის 21 ოქტომბერს თბილისში.

ფილმოგრაფია
-----------

### დამდგმელი რეჟისორი

* 1928 „ქალი ბაზრობიდან"
* 1929 „ჩქარი №2"
* 1930 „გაყრა"
* 1930 „აფხაზეთი" (დოკუმენტური)
* 1931 „იყავ მზად" (მოკლემეტრაჟანი)
* 1934 „ნახვამდის"

### სცენარის ავტორი

* 1928 ქალი ბაზრობიდან

### განსახიერებული როლები

* 1921 „არსენა ჯორჯიაშვილი"
* 1923 „წითელი ეშმაკუნები" — ადოლფ პოპელმანი

რესურსები ინტერნეტში
--------------------

* 

* გიორგი მაკაროვი კინოფილმების ინტერნეტ-მონაცემთა ბაზაში
* გიორგი მაკაროვი — ეროვნული ფილმოგრაფია
**ქორი** (ლათ. Accipter gentilis) — მტაცებელი ფრინველი, აქვს გრძელი ბასრი ბრჭყალები, ნისკარტი — მოკლე და კაუჭა. იკვებება უპირატესად ფრინველებით.

საქართველოში ქორი გვხდება თითქმის ყველგან როგორც მობინადრე ფრინველი. ვერტიკალურად ვრცელდება 2500 მ – მდე.

ქორი ბინადრობს ტყეში, თუმცა სარჩოს მოსაპოვებლად ღია ადგილებშიც დანავარდობს. ბუდეს იკეთებს მაღალ ხეზე. მარტის დამლევს დებს 3 – 4 კვერცხს. კრუხობა გრძელდება 35 დღემდე. კრუხად ჯდება და ბარტყების აღზრდაში მონაწილეობს ორივე მშობელი. იკვებება ფრინველებით, რომელთაც ჰაერში ფრენისას აიძულებს დასხდნენ ხეზე, სახლის თავზე, მიწაზე და შემდეგ მათ იჭერს ბრჭყალებით. ხშირად იგი თავს ესხმის ხეზე ან მიწაზე მჯდომს, ან მიწაზე მორბენალ ცხოველს. თავის მსხვერპლს ქორი ბრჭყალებით კლავს და შემდეგ გლეჯს.
ქორი მნიშვნელოვანი რაოდენობით ანადგურებს სასარგებლო ფრინველებს (გნოლს, კაკაბს, ხოხობს, მგალობელ ბეღურასნაირებსა და სხვ.), რითაც ზიანი მოაქვს სახალხო მეურნეობისათვის.
ცნობილია ქორის რამდენიმე ქვესახე, რომელთაგან საქართველოში გვხვდება კავკასიური ქორი – Accipiter gentilis caucasicus.